
Biroul Permanent

al

Camerei  Deputaţilor

Vă înaintăm, alăturat, raportul suplimentar asupra proiectului de Lege pentru aprobarea Ordonanţei Guvernului nr. 24/2011 privind unele măsuri în domeniul evaluării bunurilor, cu care comisia noastră a fost sesizată în fond cu adresa Biroului Permanent nr.  PLx. 673 din 21.02.2012
	PREŞEDINTE,

Maria Eugenia BARNA 

RAPORT SUPLIMENTAR
asupra proiectului de Lege pentru aprobarea Ordonanţei Guvernului 
nr.24/2011 privind unele măsuri în domeniul evaluării bunurilor
Cu adresa nr. Plx.506 din 22.12.2011, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege pentru aprobarea Ordonanţei Guvernului nr.24/2011 privind unele măsuri în domeniul evaluării bunurilor.
Comisia pentru buget, finanţe şi bănci a analizat actul normativ în şedinţa din data de 20 decembrie 2011 şi a transmis Plenului Camerei Deputaţilor raportul cu nr. 22/546 din 22.12.2011.

În şedinţa din data de 21 februarie 2012, Plenul Camerei Deputaţilor a hotărât retrimiterea la comisie a prezentului proiect de lege în vederea reexaminării şi depunerii unui raport suplimentar.

Ulterior, Comisia a fost sesizată de către Biroul Permanent al Camerei Deputaţilor cu adresa nr. PLx 673 din 21.02.2012
La întocmirea raportului suplimentar s-a avut în vedere avizul favorabil al Consiliului Legislativ, avizul favorabil al Consiliului Economic și Social și avizul Comisei juridice, de disciplină și imunități. 
Prezentul proiect de Lege are ca obiect de reglementare organizarea activităţii de evaluare a bunurilor precum şi modalitatea de organizare şi funcţionarea a profesiei de evaluator autorizat, precum şi înfiinţarea unui organism care să supravegheze activitatea evaluatorilor.
Proiectul de Lege face parte din categoria legilor ordinare, potrivit art. 73 din Constituţia României, republicată.

La dezbaterea actului normativ a participat, în conformitate cu prevederile art. 54 şi 55 din Regulamentul Camerei Deputaţilor, din partea Ministerului Finanţelor Publice domnul Doru Dudaș – director general.
Proiectul de Lege a fost adoptat de Senat în şedinţa din data de 21 noiembrie 2011.

Proiectul de lege, potrivit art. 75 alin. (1) şi (3) din Constituţia României, republicată şi a art. 92 alin. (9) pct.1 din Regulamentul Camerei Deputaţilor, este de competenţa decizională a Camerei Deputaților.
La lucrările comisiei şi-au înregistrat prezenţa un număr de 18 deputaţi din totalul de 33 membri ai comisiei.

Raportul suplimentar al comisiei a fost votat în unanimitate de către deputaţii prezenţi la dezbateri.

În şedinţa din data de 21.02.2012, Comisia a reexaminat proiectul de Lege pentru aprobarea Ordonanţei Guvernului nr.24/2011 privind unele măsuri în domeniul evaluării bunurilor şi propune menținerea punctului de vedere exprimat în raportul inițial, adică supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat. 
	PREŞEDINTE,

Eugenia Maria Barna
	SECRETAR,

Nicolae BUD


Consilier parlamentar,

Vasilica Popa
